Návrh komuniké

	Vláda dňa ………………………. 2002 prerokovala správu o priebehu a výsledkoch posudzovania Národnej správy SR spracovanej v zmysle Dohovoru o jadrovej bezpečnosti. V dňoch 16.  – 26. apríla 2002 sa uskutočnilo v sídle Medzinárodnej agentúry pre atómovú energiu  a za účasti 46 štátov  posudzovacie zasadnutie k stavu jadrovej bezpečnosti jadrových zariadení každého štátu. Slovenská národná správa bola prezentovaná predsedníčkou ÚJD SR p. Martou  Žiakovou a bola mimoriadne kladne hodnotená ostatnými štátmi. Bolo konštatované, že Slovensko dosiahlo významný pokrok pri zvyšovaní bezpečnosti prevádzkovaných jadrových elektrární. Záverečný dokument z posudzovacieho zasadnutia je voľné prístupný verejnosti aj na Internete (www.ujd.gov.sk/beztop.htm). Ďalšie posudzovacie zasadnutie, na ktoré Slovensko predloží medzinárodnému posúdeniu inovovanú správu o stave bezpečnosti jadrových zariadení bude v roku 2005.